text: Kendte spiller håndbold for julens fattige
  31 oktober 2014 kl. 14.20
  Den tidligere landsholdspiller Lars Christiansen har samlet et hold af sportskendisser, som skal spille opvisningskamp mod SønderjyskEs håndboldhold. Overskuddet går til julehjælp i Sønderborg Kommune.
  Uanset resultatet af aftenens håndboldkamp bliver vinderne, dem i Sønderborg Kommune, hvor pengene er små, når julen skal fejres. Det er fjerde år i træk, at velgørenhedskampen bliver spillet. Pengene bliver blandt andet samlet ind ved at holde en stor middag før kampen. I år er der 260 tilmeldte til middagen.
  Der er solgt omkring 1.600 billetter til kampen, som skal spilles i Broager Sparekasse Skansen. Kampen er arrangeret af foreningen En god jul for alle, der sidste år samlede 230.000 kr. ind. Det beløb blev delt ud til 262 ansøgere, som både kan være familier og enlige.
  Velgørenhedskampen mellem Lars Christiansen All Star og SønderjyskE spilles fredag 31. oktober kl. 19.30 i Broager Sparekasse Skansen. Selve kampen spilles kl. 19.30, og der spilles tre halvlege på 20 minutter med indlagte pauser.
  Lars Christiansens All Star hold:
  Træner: Christian Dalmose.Peter HenriksenKristian AsmussenLars Krogh JeppsenCamilla AndersenLars JørgensenFrederik BørmStig TøftingPeter GraulundStine BjerreJohnny JensenJan PaulsenThomas SteenChristian HjermindKasper IrmingIan Marko FogMichael EbelingTina MüllerJakob GreenRune OhmMaria FiskerLouise Burgaard
  Læs mere om En god jul for alle på deres hjemmeside her
  